CELEX: C2004/262/74
Language: et
Date: 2004-10-23 00:00:00
Title: Kohtuasi T-300/04: EasyJet Airline Company Limited 15. juuli 2004. aasta hagi Euroopa Ühenduste Komisjoni vastu

23.10.2004   
            
            
               ET
            
            
               Euroopa Liidu Teataja
            
            
               C 262/39
            
         EasyJet Airline Company Limited 15. juuli 2004. aasta hagi Euroopa Ühenduste Komisjoni vastu
   (Kohtuasi T-300/04)
   (2004/C 262/74)
   Kohtuasja menetluse keel: inglise
   EasyJet Airline Company Limited, asukoht Luton (Ühendkuningriik), esitas 15. juulil 2004. aastal Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on solicitor'id J. Cook ja L. Mills.
   Hageja palub esimese astme kohtul:
   
               —
            
            
               tühistada komisjoni 7. aprilli 2004. aasta otsus, mis on seotud EÜ asutamislepingu artikli 81 alusel algatatud menetlusega (asi COMP/38.284/D2: Societé Air France v. Alitalia Linee Aeree Italiane S.p.A);
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Vaidlustatud otsuses tunnistas komisjon, et EÜ asutamislepingu artikli 81 lõike 1 on kohaldamatu lennufirmade Air France ja Alitalia vahelisele, ajavahemikus 12. november 2001–11. november 2007 kehtivale koostöölepingule, mis peab kooskõlas olema kõnealuse otsuse lisas sätestatud kohustusega.
   Hageja, olles ise lennufirma, taotleb selle otsuse tühistamist. Hageja väidab, et koostöölepinguga ühendavad lepingu pooled oma tegevuse Prantsusmaa ja Itaalia vahelistel lennuliinidel ja sellisena peab kõnealusele koostöölepingule andma hinnangu nõukogu määruse 4064/89 (1) alusel. Järgmisena väidab hageja, et jättes arvesse võtmata vastavate lepingupoolte rolli lennujaama teenuste ostjana ning järeldades vääralt, et kaks Pariisis asuvat lennuvälja on asendatavad ning et odavlennufirmad ei paku arvestatavat alternatiivset võimalust ajatundlikule reisijale Prantsusmaa ja Itaalia vahelistel lennuliinidel, on komisjon asjakohaseid turgusid vääralt määratlenud.
   Hageja arvates ei ole komisjon EÜ asutamislepingu artikli 81 lõiget 1 õigesti kohaldanud, viies läbi nõuetele mittevastava hindamise lepingupoolte vahelise võimaliku konkurentsi kohta, mille tulemusena hindas ta ebatäpselt lepingu vastavust neile neljale tingimusele, mis on sätestatud selle artikli lõikes 3, ning põhistades oma järeldused õigusakti ja hindamistulemuste väära tõlgendusega. Otsuse lisas sätestatud kohustustega seoses väidab hageja, et komisjon ei ole piisavalt hinnanud nende kohustuste mõjusust ega seda, kas need suudavad taastada tõhusa konkurentsi. Lõpuks väidab hageja, et vaidlustatud otsuse põhjendav osa on puudulik kuna komisjon ei ole arvestanud poolte mistahes turgu valitsevat positsiooni ega EÜ asutamislepingu artikli 82 lõike 1 kohalduvust nendevahelisele lepingule.
   
      (1)  Nõikogu 21. detsembri 1989. aasta määrus (EMÜ) nr 4064/89 kontrolli kehtestamise kohta ettevõtjate koondumiste üle (EÜT L 257/90, lk 13).